CELEX: 62015CA0348
Language: hr
Date: 2016-11-17 00:00:00
Title: Predmet C-348/15: Presuda Suda (prvo vijeće) od 17. studenoga 2016. (zahtjev za prethodnu odluku koji je uputio Verwaltungsgerichtshof – Austrija) – Stadt Wiener Neustadt protiv Niederösterreichische Landesregierung (Zahtjev za prethodnu odluku — Procjena učinaka određenih javnih i privatnih projekata na okoliš — Direktiva 85/337/EEZ — Direktiva 2011/92/EU — Područje primjene — Pojam „specifični nacionalni zakonodavni akt” — Nepostojanje procjene učinaka na okoliš — Konačno odobrenje — A posteriori zakonsko uređenje nepostojanja procjene utjecaja na okoliš — Načelo suradnje — Članak 4. UEU-a)

16.1.2017   
            
            
               HR
            
            
               Službeni list Europske unije
            
            
               C 14/13
            
         Presuda Suda (prvo vijeće) od 17. studenoga 2016. (zahtjev za prethodnu odluku koji je uputio Verwaltungsgerichtshof – Austrija) – Stadt Wiener Neustadt protiv Niederösterreichische Landesregierung
   (Predmet C-348/15) (1)
   
   ((Zahtjev za prethodnu odluku - Procjena učinaka određenih javnih i privatnih projekata na okoliš - Direktiva 85/337/EEZ - Direktiva 2011/92/EU - Područje primjene - Pojam „specifični nacionalni zakonodavni akt” - Nepostojanje procjene učinaka na okoliš - Konačno odobrenje - A posteriori zakonsko uređenje nepostojanja procjene utjecaja na okoliš - Načelo suradnje - Članak 4. UEU-a))
   (2017/C 014/16)
   Jezik postupka: njemački
   
      Sud koji je uputio zahtjev
   
   Verwaltungsgerichtshof
   
      Stranke glavnog postupka
   
   
      Tužitelj: Stadt Wiener Neustadt
   
      Tuženik: Niederösterreichische Landesregierung
   
      uz sudjelovanje: .A.S.A. Abfall Service AG
   
      Izreka
   
   Članak 1. stavak 5. Direktive Vijeća 85/337/EEZ od 27. lipnja 1985. o procjeni učinaka određenih javnih i privatnih projekata na okoliš, kako je izmijenjena Direktivom Vijeća 97/11/EZ od 3. ožujka 1997., treba tumačiti na način da iz područja primjene te direktive ne isključuje projekt na koji se odnosi zakonska odredba poput one u glavnom postupku, na temelju koje projekt koji je bio predmet odluke kojom je povrijeđena obveza procjene njegovih učinaka na okoliš, u odnosu na koju je istekao rok za podnošenje tužbe za poništenje, valja smatrati zakonito odobrenim. Pravu Unije protivi se takva zakonska odredba u mjeri kojom je njome propisano da se prethodna procjena učinaka na okoliš treba smatrati obavljenom u odnosu na taj projekt.
   
      (1)  SL C 363, 3. 11. 2015.